Arkadak

Arkadak () om Venäman lidn da lidnankund Saratovan agjan päivlaskmas. Se om Arkadakan rajonan administrativine keskuz.

 Istorii 
Eländpunktan aluz om pandud vl 1721. Nimitihe jogen mödhe, sen nimituz znamoičeb «tagamägi» amuižtürkan kelel. Kätihe radnikžiloks vl 1939. Radnikžilo sai lidnan statusad vn 1963 1. vilukud.

Arkadak šingotase sömtegimištol: maidkonservtegim, leibänkombinat, spirttegim, Rosrezerv:an edheotand.

 Geografijan andmused 
Lidn sijadase Sur' Arkadak-jogen hural randal ( 115 km pitte), mitte lankteb Hopr-jogen känmaha (Donan hurapol'ne bassein) huralpäi ani päivlaskmha lidnaspäi, 130 m ü.m.t. keskmäižel korktusel.

Matkad Saratovhasai om 181 km päivnouzmha orhal, 239 km avtotedme vai raudtedme. Lähembaižed lidnad oma Balašov 50 km suvhe-suvipäivlaskmha orhal, 59 km avtotel vai raudtel, i Rtiščevo 41 km pohjoižhe-pohjoižpäivnouzmha orhal, 52 km avtotel vai raudtel. Arkadak-raudtestancii radab lidnan keskuzpalas.

Klimat om ven kontinentaline, nepsuden vajagudenke. Voden keskmäine lämuz om +6 C°, kezakun-elokun +18,7..+20,7 C°, tal'vkun-uhokun −6,7..−8,5 C°. Paneb sadegid 489 mm vodes, enamba kezakus-heinkus (54..58 mm kus), vähemba uhokus-sulakus (29..30 mm kus).

 Tobmuz 
Krasnii-žilo kaikenaigaižeta ristitištota mülüb lidnankundha (municipaližhe ühtnikha) Arkadakan ližaks.

Lidnankundan tobmuden pämez' om sen Nevondkundan ezimez'. Lidnan Administracii om likvidiruidud vn 2013 uhokus, rajonan Administracii tegeb sen velgusidme.

 Eläjad 
Vn 2010 Venäman rahvahanlugemižen mödhe lidnan da lidnankundan eläjiden lugu oli 12 845 ristitud, rajonan pol'. Kaik 11 986 eläjad oli lidnas vl 2017. Kaikiš suremb lidnan ristitišt oli 14..15 tuhad eläjid vll 1959−2006 (14 790 rist. vl 1959 i 14 800 rist. vl 1998).

Rahvahad (2010): venälaižed — 96,3 %, armenijalaižed — 1,1 %, toižed rahvahad — 2,6 %. Vll 1854−1941 saksalaižed- i danijalaižed-protestantad sirdiba Evropaspäi da eliba nügüdläižen lidnan ümbrištos.

Ortodoksižen hristanuskondan üks'jäine Sündun Voznesenjan jumalanpert'Arkadakan pühäpertid sobory.ru-saital.  om olmas lidnas vspäi 1822.

Balašovan maižanduzmehanizacijan tehnikuman Arkadakan filialBalašovan maižanduzmehanizacijan tehnikum, Arkadakan filialan sait (pl-arkadak.ucoz.ru).  i Saratovan agjan bazižen medkolledžan filial ArkadakasSaratovan agjan bazine medicinine kolledž, Arkadakan filialan sait (arkadakmu.narod.ru)  oma lidnan professionaližen opendusen aluzkundoikš.

 Galerei 

 Homaičendad 

 Irdkosketused 
 Lidnankundan tobmuden aluzkundoiden oficialine sait (ark.arkadak.sarmo.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Saratovan agjan lidnad
*